# BMMK ÉPÍTÉSI SZAKCSOPORT - BESZÁMOLÓ 2020-ról

## ADATOK:

Az Építési Tagozathoz tartozó szakmagyakorlók teljes létszáma 2020 végén kb. 152 fő volt, tagjaink egy része más szakcsoportnak is tagja. Vezetőségünk 5 +1 tagú, 2020-ban a covid-helyzet miatt nem tartottunk személyes összejövetelt, email útján tartottuk a kapcsolatot az elnökség ill. a szakértői testület tagjaival.

## RENDEZVÉNYEK, ESEMÉNYEK, SZAKMAI TEVÉKENYSÉG

Részt vettünk a BMMK ill. az Építési Tagozat által a Tagozat, a Szakcsoport tagjai számára szervezett **szakmai kötelező továbbképzési** napok programjainak összeállításában. Előadási anyagot állítottunk össze a friss építési jogszabályváltozásokkal kapcsolatosan. Tagjaink számára a BMMK honlapján rendszeres tájékoztatást adunk a tervezett képzésekről, szakmai programokról. A képzéshez kapcsolódó legfontosabb jogi, pénzügyi, szakmai ismereteket, a legfrissebb változásokat, az előadások tananyagát, segédanyagát elérhetővé tettük.

2020. február 8-án tagjaink közül többen is részt vettek a Palatinus szálló Bartók termében a BMMK 23. Mérnökbálján.

Tagjaink kiállítóként és látogatóként, szervezőként is jelen voltak a **PTE MIK Pollack Expo** rendezvényén 2020. február végén. <http://www.pollackexpo.hu/cikk/Programfuzet>

A **BMÖ** megkeresésére 2016-ban csatlakoztunk a TOP-5.1.1-15-BA1-2016-00001 kódszámú **„Foglalkoztatási Szövetkezés Baranya Felzárkózásáért 2020” című projekthez**, ennek keretében 2020-ban is nyomon követtük a Paktum tevékenységét. <https://www.baranyapaktum.hu/>

A Baranya Megyei Önkormányzat Közgyűlése a 129/2017. (XII. 14.) Kgy. határozatával döntött **Baranya Megye Területrendezési Tervének módosításáról.** A határozat értelmében a Baranya Megyei Önkormányzat (továbbiakban: BMÖ) 2017. decemberében támogatási szerződést kötött a Miniszterelnökséggel a tárgyi munka elvégzésére. Szakcsoportunk részt vett a véleményezési munkában meghívottként. 2020. májusában elfogadásra került a Területrendezési Terv. <http://www.baranya.hu/top-baranyai-dokumentumai>

2020-ig segítettük Pécsett is az **FMCS programsorozatának** szervezését, rendszeresen találkoztak a résztvevők gyakorló mérnökökkel, illetve más szakterületek képviselőivel. A pécsi csoportot **Szabó Imre Gábor** (+2020) mérnöktanár vezette több éven át, igen nagy odafigyeléssel, lelkesedéssel. Hiányozni fog mindannyiunknak, az oktatásnak, a kamarának is. Az egyetemi oktatás online módon folyt, így a programsorozat nem folytatódott.

## BIZOTTSÁGI, TESTÜLETI RÉSZVÉTELÜNK

A szakcsoport elnöke, dr. Szabó Éva 2019-től Bocz Gábor is tagja lett az **MMK Építési Tagozata immáron kibővített, 13 fős elnökségének is**. Az elnökség Budapesten illetve online havonta tart elnökségi ülést. Kiemelt témák voltak 2020-ban:

a szakmai továbbképzések előkészítése, a beruházáslebonyolítói tanúsítvány kiadásának megtárgyalása, a Szakmagyakorlási szabályzat tagozatunkat érintő táblázatainak összeállítása, a jogszabályváltozásokkal kapcsolatos problémák feltárása, a tagozat új honlapjának előkészítése, a 266/2013-as Korm.rendelet módosítási javaslatai, az MMK Alapszabály módosítási javaslatai, az FMV és ÉME jogosultak és nyilvántartottak szakosztályának működtetése, a Fiatal Mérnökök szakosztályának működtetése, az egyetemekkel való együttműködés módja, a COVID miatti problémák, a 2021-es tisztújítás előkészítése. Az üléseket 2020 végén online módon lehetett megtartani.

Egyik vezetőségi tagunk, Hajna Jánosné továbbra is részt vett az **MMK Történeti Bizottságának** munkájában. Ennek keretében kiemelten foglalkoztak a magyar mérnöki évfordulók nyilvántartásnak feladataival, a magyar mérnöki alkotások eredményeinek bemutatásával, a mérnöki hivatás vonzóvá tételével. (Mérnöki évfordulók internetes megjelenítése, kamarai rendezvények, szakmai kirándulások.)

2020 folyamán a Baranya Megyei Kormányhivatal Pécsi Járási Hivatal Építésügyi és Örökségvédelmi Hivatalával **nem volt közös építésfelügyeleti ellenőrzés,** miután jogszabályváltozások, szervezeti átalakulás, a COVID helyzet miatt nem hívtak össze közös ellenőrzést. Jeleztük, hogy továbbra is készen álunk a közös ellenőrzéseken való részvételre.

A Szakcsoport **Szakértői Testülete** folyamatosan elvégezte a felelős műszaki vezetői és építési műszaki ellenőri jogosultsági kérelmek elbírálását az előírt szakirányú gyakorlat megfelelőségének tekintetében. (Barabás Béla, Kittka Péter, Szabó Éva) 2020-ban ….. fő nyújtott be kérelmet MV-M, MV-É, ME-É, ME-M jogosultságok tekintetében. A kérelmek többségében megfelelően megalapozottak voltak, a szükséges gyakorlati időt igazolták. A Testület ugyanakkor megállapította, hogy a szakmai gyakorlat igazolása sok esetben megkérdőjelezhető, noha formálisan megfelel az előírásoknak.

## 2020. évi KITÜNTETETTJEINK:

Az Építők Napján 3 baranyai mérnököt díjaztak:

Dr. Palkovics László Innovációs és Technológiai miniszter az Építők Napja alkalmából miniszteri elismerő oklevelet adományozott többek között:

* **Répás Balázs Zsolt** műszaki ellenőr, igazságügyi szakértő részére pontos és precíz munkája elismeréseként.
* **Mensch József Miklós** tanár részére az építőipari szakképzés területén, valamint az ÉVOSZ-nál végzett kiemelkedő szakmai tevékenysége elismeréseként.

A Magyar Mérnöki Kamara Építési Szakmai Tagozata Kardos Andor-díjat adományozott **Szabó Éva**, a Pécsi Tudomány Egyetem docense, a Magyar Mérnöki Kamara Etikai Bizottság tagja, az Építési Tagozat elnökségének tagja részére az építésügyért és a Kamarában végzett munkája elismeréseként.

Pécs, 2021. április 11.



**Dr. Szabó Éva -** a BMMK Építési Szakcsoport elnöke

**Dr. Kaszás Ferenc**

**Hajna Jánosné**

**Schmalz Ferenc**

**Vucskics Péter -** az Építési Szakcsoport vezetőségi tagjai

**Bocz Gábor -** Fiatal Mérnökök Csoportja – meghívott

**Szakértői Testület tagjai:**

**Dr. Szabó Éva**

**Barabás Béla**

**Kittka Péter**